Цветан Ангелов
Душно лято

chitanka.info

Не помага в тоя пек

сладоледът разхладителен.

Ех, така е, щом човек

има изпит поправителен.

Газя, кисна от зори

сред канала напоителен.

Ох, отвътре ме гори

тоя изпит поправителен.

Чак на Рила планина

дирих сняг и хладина,

и ветрец успокоителен.

Парна ме като главня

тоя изпит поправителен.

Да, светът е станал пещ,

а сънят ми — сън мъчителен.

Леле, колко бил горещ

тоя изпит поправителен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.